Aalborg Stiftstidende, 1841-06-04
Nyeste Post-Efterretninger. For at berigtige den offentlige Mening om de i Omløsatte, hvist overdrevne Rygter om de mod de bulgariske Jnsurgenter udøvede Voldsomheder og Grusomheder, og for tillige at gjøre opmærksom paa, hvormeget en saadan voldsom Adfærd er imod Hs. Høihed Sultanens Villie, har Porten gjort de fremmede Gesandter en af et Uddrag af Paschaen af Nissas Rapporter ledsaget Meddelelse, hvoraf det sees, at der allerede er udstedt et storherreligt Firman om ufortøvet Indledning af en Undersøgelse om de røvede Gjenstande og bortførte Fanger, og om disses Gjenerholdelse af deres Eiendomme og Tilbagevenden til deres Familier, samt at Justitsministerens første Adjutant, Tewfik Bei, har faae Ordre til, skyndsomst at bringe bemeldte Firman til Nissa Desuden er Jak ub Pascha af Adrianopel bleven beordrer sammesteds hen, for at give de derværende Jndvaanere de meest beroligende Forsikkringer og tage de nødvendigste Forholdsregler til Ordens Opretholdelse. Meddelelsen er naturligviis affattet i tyrkisk Aand, indrømmer vel, at Excesser, ere begaaede, men kaster hele Skylden paa de albanesiske uregulaire Tropper, som havde forsamlet sig i hine Egne, og frikjender derimod aldeles de af Regjeringen afsendte tyrkiske Soldater. Udtoget af Paschaen af Nissas Rapport indeholder intet Nyt af Betydenhed; naturligviis taler Paschaen ikke om Grusomheder fra det tyrkiske Militairs Side, men forglemmer ikke at beskylde Jnsurgenterne for Røveri, Mord o. a. s. - Fra den tyrkiske Grændse skrives under 19de Mai. Der er ikke meere nogen Tvivl om, at den christelige Befolknings Opstand i Bulgarien er dæmpet, efter at 10 Landsbyer i Districtet Leskoveza ere givne til Priis for Flammerne. Tyrkerne, som udøvede uhørte Grusomheder, ere overalt blevne Seierherrer; henimod 1400 christne Familier, omtrent 9500 Mennesker, ere flygtede til Servien, hvor de campere paa fri Mark, udsatte for enhver Veirligets Jndflydelse, og blive holdte under Quarantaine. Langt skrækkeligere er imidlertid deres Skjæbne, som ere flygtede til Bjetgene, idet de enten ville blive udsatte for Hungersdøden eller ogsaa maa overgive sig til Tyrkerne. - J Alexandrien og Cairo anretter Pesten skrækkelige Ødelæggelser. - J Alex andrien har man allerede i flere Dage ventet de fire Generalconsulers Ankomst fra Constantinopel, men hidtil er de længselsfuldt Ventede udeblevne, og Gud veed, naar de gode Herrer engang ville indfinde sig. Mehe med fortæller Enhver, som vil høre paa det, at alt nu er afgjort, og at alt hvad han kunde ønske, er ham tilstaaet i Constantinopel. Jmidlertid er det vist, at Armeen, der i Februar bestemtes i til 56,000 Mand, forøges betydeligt, hvilket ikke staaer i nogen ringe Modsætning til Sultanens Jnvestitur=FirmanMehemed og Jbrahim have begge Blikket henvendt paa Syrien, hvor Alt gaaer reent forkeert og hvor Sultanen har mindre at sige end nogensinde. Et Arnautcorps, som gjorde for paatrængende Cour til Maroniternes Koner, er jaget bort fra Libanon, og de tyrkiske Detaschementer, som staae i Bjergene ved Naplus, skulle ligeledes have bestilt Qvarterer ved Søkysten. - Mehemed Ali har atter solgt 10,000 Baller Bomuld paa Grund af financiel Forlegenhed. Han skal ogsaa have contraheret et Laan paa 6 Millioner.